Brudavolltunet

Brudavolltunet er et museum i Ørsta på Sunnmøre som inngår i Stiftinga Viti. Museet er et eldre gårdstun som ble kjøpt til museumsformål i 1958. Tunet ligger ca. 5 km fra Ørsta sentrum.

Tunets historie
Brudavollen har trolig vært bebodd siden 1500-tallet. På 1600-tallet ble tunet tatt av skred og husene flyttet til nytt sted på eiendommen. Gården  har etter det man kjenner til vært einbølt. I sin tid var den det gårdsbruket i Ørsta med størst jordvidde.
Slik tunet står i dag viser det et vanlig hjem i fiskerbondesamfunnet på 1800-tallet.
Etter at Ørsta bygdemuseumslag ble stiftet i 1951, kjøpte dette Brudavolltunet i 1958. Det var husene i det gamle tunet og noen mål jord. Resten av bruket ble overtatt av ny eier. Fram til 2004 var Ørsta bygdemuseumslag eier og driver. Senere ble stiftelsen fusjonert og en del av Stiftinga Viti.

Brudavollen som museum
Husene i Brudavolltunet:
Stue med loft.
Kårstue med ildhus.
Grindløe med fjøs, datert til 1622. Løa er fredet.
Bud.
Treskerhjulhus med overvannhjul og murt vannrenne.
Smie. Den ble flyttet til Brudavolltunet fra Digernes i Ørsta.

Sentralt i tunet ligger en stor steinhelle som har blitt brukt som hagebord og arbeidsplass. Hagen i tunet ble trolig anlagt på 1830-tallet.

Ørsta bygdemuseumslag er vennelaget til tunet, og har en rekke arrangement og tilstellinger. Tunet har et selskapslokale for utleie.

Bilder fra tunet

Litteratur
https://www.vitimusea.no/musea/brudavolltunet
Ivar Myklebust: Ørsta. Ekset, 1933. Fotografisk opptrykk ved Ørsta Mållag 1988
Ragnar Standal: Ørsta bygdetun. Husa på Brudavollen. Volda, 1983


Eksterne lenker



Kategori:Kulturminner i Ørsta
Kategori:Museer i Møre og Romsdal
Kategori:Fredete gårder og tun i Norge
Kategori:Fredete byggverk i Møre og Romsdal
Kategori:Gårder i Møre og Romsdal
Kategori:Byggverk i Ørsta
Kategori:Bosetninger i Ørsta
Kategori:Kultur i Ørsta